19.1.2023
RO
Jurnalul Oficial al Uniunii Europene
L 17/85
(5)
Pe baza informațiilor publice, tranzacția a fost aprobată de autoritățile naționale competente (5) și apoi a fost finalizată (6).
(6)
Meide Group își desfășoară activitatea în domeniul producției și vânzării produsului în cauză, printre alte produse.
În plus, Meide Group este implicat în importul și exportul produselor sale și ale terților (7).
Produsul în cauză exportat de Meide Group din RPC către Uniune face obiectul măsurilor antidumping instituite prin Regulamentul de punere în aplicare (UE) 2019/1259.
(7)
Meide Group și Jinan Meide sunt societăți afiliate.
(8)
Prin urmare, Comisia a considerat că finalizarea tranzacției justifică o modificare a codurilor TARIC relevante pentru a monitoriza mai bine importurile, din motivele expuse în continuare.
(9)
Produsul în cauză se încadrează în prezent la codul din Nomenclatura combinată („NC”) ex 7307 19 10 (codurile TARIC 7307 19 10 10 și 7307 19 10 20).
(10)
Pe lângă codurile TARIC care fac obiectul măsurilor, codul TARIC rezidual 7307 19 10 90 include o serie de produse, printre care cele două produse excluse în mod expres din definiția produsului în cauză (și anume, componente de fitinguri de compresie care utilizează filetaje metrice conforme cu standardul ISO DIN 13 și cutii de joncțiune circulare filetate din fontă maleabilă fără capac), precum și accesoriile turnate nefiletate pentru tuburi și țevi.
(11)
Filetarea este doar ultima etapă de fabricație a produsului în cauză.
Prin urmare, accesoriile turnate pentru tuburi și țevi nefiletate și semifinite ar putea fi importate în Uniune sub codul TARIC rezidual, căruia nu i se aplică măsurile antidumping, și ar putea fi supuse procesului de filetare în cadrul Uniunii.
(12)
Comisia a considerat că datele care pot fi extrase din actuala structură a codurilor TARIC nu sunt suficient de adecvate pentru a monitoriza fluxurile importurilor de accesorii turnate nefiletate pentru tuburi și țevi din RPC, deoarece acestea sunt în prezent amestecate cu numărul mare de produse încadrate la codul TARIC rezidual 7307 19 10 90.
(13)
Prin urmare, codurile TARIC de la codul NC ex 7307 19 10 trebuie restructurate în produse filetate (codurile TARIC 7307 19 10 03, 7307 19 10 05, 7307 19 10 10, 7307 19 10 13, 7307 19 10 20, 7307 19 10 30) sau nefiletate (codurile TARIC 7307 19 10 35, 7307 19 10 40, 7307 19 10 45).
În plus, atât pentru produsele filetate, cât și pentru cele nefiletate, este necesar să se precizeze dacă acestea sunt fabricate din fontă maleabilă (codurile TARIC 7307 19 10 10 și, respectiv, 7307 19 10 35), din fontă cu grafit sferoidal (codurile TARIC 7307 19 10 20 și, respectiv, 7307 19 10 40) sau din alte materiale (codurile TARIC 7307 19 10 30 și, respectiv, 7307 19 10 45).
În fine, în categoria accesoriilor turnate filetate pentru tuburi și țevi din fontă maleabilă și din fontă cu grafit sferoidal, trebuie create noi coduri TARIC specifice pentru produsele excluse în mod expres din definiția produsului în cauză, și anume componentele de fitinguri de compresie care utilizează filetaje metrice conforme cu standardul ISO DIN 13, din fontă maleabilă (cod TARIC 7307 19 10 03), cutiile de joncțiune circulare filetate din fontă maleabilă fără capac (codul TARIC 7307 19 10 05) și componentele de fitinguri de compresie care utilizează filetaje metrice conforme cu standardul ISO DIN 13, din fontă cu grafit sferoidal (codul TARIC 7307 19 10 13).
(14)
Codurile TARIC cărora li se aplică măsurile – codurile TARIC 7307 19 10 10 și 7307 19 10 20 – rămân neschimbate și numai descrierea trebuie înlocuită cu „Altele” pentru a se asigura coerența cu noua structură TARIC.
(5) A se vedea https://uokik.gov.pl/news.php?news_id=17989 și Decizia DKK-83/2022 din 16 martie 2022, disponibilă la adresa: https:// uokik.gov.pl/koncentracje.php?news_id=17397 (6) A se vedea atât baza de date Orbis M &A, cât și https://globallegalchronicle.com/meide-groups-acquisition-of-odlewnia-zawiercie (7) A se vedea Decizia DKK-83/2022, cit.